text: Bør Eva Kjer Hansen gå? Halvdelen siger nej i en afstemning
  25 februar 2016 kl. 09.25
  TV SYD har sat spørgsmålet om Eva Kjer Hansen bør trække sig som minister til afstemning på TVSYD.dk.
  I løbet af det seneste døgns tid har knap 1700 brugere på TVSYD.dk givet deres mening til kende om fødevare- og landbrugsminister Eva Kjer Hansens fremtid som minister.
  Og foreløbigt siger halvdelen af de adspurgte ja (48 pct.) og halvdelen nej (48 pct.) til, om hun skal gå af som minister.
  3 pct. er i tvivl.
  På TV SYD’s Facebook-side bliver spørgsmålet også debatteret flittigt.
  Således skriver Lasse Jensen:
   At hun ikke allerede har trukket sig er ufatteligt. Men selvfølgelig bakkes hun op af chefen, der selv er lidt ulden i kanten. Mildt sagt.
  Og Henrik Boye:
   I Danmark er det sådan, at en minister skal fortælle sandheden til Folketinget. En minister skal give folketinget de tal, de beder om, ellers kan vedkommende ikke være minister. Eva Kjer Hansen skriver af efter de papirer, som "Bæredygtigt Landbrug" laver. Hun er minister for hele landet og ikke kun for Bæredygtigt Landbrug.
  Derimod får hun støtte fra eksempelvis Lisbet Jespersen:
  Selvfølgelig skal hun ikke det. Endelig en minister der ikke lægger sig fladt eller lader sig diktere af Dansk Naturfredningsforening.
  Og Elsie Tonni Jensen:
  Nej, Eva Kjer Hansen er den bedste minister, vi nogensinde har haft på de poster.
  Du kan deltage i debatten på TV SYD's Facebook-side.
  Du kan også deltage i afstemningen - enten herunder artiklen eller på dette link.
  